મિતેશ સવારમાં મોડો ઉઠ્યો, લાલચોળ આંખો સાથે બાથરૂમમાં ગયો. નાકમાંથી લોહી નીકળતું હતું. જ્યારે બાથરૂમમાં હતો ત્યારે પ્રેયાનો ફોન આવ્યો પણ મિતેશ ખબર ન પડી ! મિતેશ બહાર આવ્યો અને ફોન પર નજર કરી તો પ્રેયના ચાર પાંચ મેસેજ હતાં ! મેસેજમાં પ્રેયાએ લખ્યું હતું કે આજે સાંજે છ વાગ્યે કોલેજ પાછળના કેફેમાં મળીએ. મિતેશે પ્રેયાને ફોન કર્યો ! પ્રેયાએ કહ્યું, મિતેશ ક્યાં હતો ? મિતેશ બોલ્યો, યાર વોશરૂમમાં હતો ! પ્રેયાએ કહ્યું, નાક કેવું છે ? હજી પેઇન છે ? મિતેશ બોલ્યો, ડોન્ટ વરી, હું ઠીક છું ! ગઈકાલે મિતેશ અને પ્રેયા એક કેફેમાં હતા ત્યારે પ્રેયાનો ભાઈ કરણ બન્નેને જોઈ ગયો અને પ્રેયાને લાફો માર્યો અને આ રીતે કરણ અને મિતેશ વચ્ચે બોલાચાલી થઈ અને કરણે મિતેશને નાક પર માર્યું અને મિતેશના કેટલાક મિત્રો મિતેશને ખેંચીને ઘરે લઈ ગયા ! પ્રેયાએ એના ભાઈને ગમે તેમ સમજાવી દીધો પણ આ વાત પ્રેયાના પપ્પાને ખબર પડી ગઈ હતી. પ્રેયા ખૂબ ડરતી હતી કારણ કે તે મિતેશને છોડવા નહોતી માંગતી. મિતેશ કેફેમાં પહોંચ્યો અને પ્રેયા ત્યાં પહેલેથી બેઠી હતી. પ્રેયાએ કહ્યું, મિતેશ, ગઈકાલ માટે હું ખૂબ દુઃખી છું ! મિતેશ કંઈ જ ન બોલ્યો, મિતેશે પાણી પીધુ અને બોલ્યો, તું હવે મને છોડી દઈશ ને ? પ્રેયા બોલી, ના યાર..! હું તને કેવી રીતે છોડી શકું ? મિતેશે કહ્યું, તારા ઘરે પ્રોબ્લેમ્સ ચાલુ થઈ ગયા અને આ બધુ મારા લીધે જ થયું છે ! પ્રેયા કંઈ જ ન બોલી. મિતેશ ખૂબ નર્વસ હતો અને એણે ધીમા અવાજે કહ્યું, હું તારા વગર નહીં જીવી શકું ! પ્રેયાએ મિતેશનો હાથ પકડ્યો અને કહ્યું, મિતેશ શું થયું છે ? હું તને નહીં છોડું અને તને હું શા માટે છોડું ? મિતેશ અને પ્રેયા બન્ને શાંત થઈ ગયા. બન્નેના મનમાં એક જ વિચાર હતો કે હવે આ રિલેશનને કંઈ રીતે ટકાવી રાખવું ?